כ"ט בנובמבר

מדינות שלא היו חברות באו"ם
}}
מפת [[תוכנית החלוקה]]
כ"ט בנובמבר (בגימטריה: כ"ט = 29) הוא הכינוי לתאריך 29 בנובמבר 1947 (י"ז בכסלו תש"ח), היום בו החליטה (החלטה 181) עצרת האומות המאוחדות (האו"ם) בפארק פלאשינג מדוז על סיום המנדט הבריטי והקמת שתי מדינות עצמאיות בארץ ישראל – מדינה יהודית ומדינה ערבית (תוכנית החלוקה). עוד נקבע כי ירושלים וסביבתה יוכרזו כשטח תחת פיקוח בינלאומי.

==רקע==
ההחלטה התבססה על מסקנות הרוב של חברי "הוועדה המיוחדת של האו"ם לענייני ארץ ישראל" (ועדת אונסקו"פ). הוועדה הגישה את מסקנותיה לאו"ם, לפיהן יש לסיים את המנדט הבריטי ולחלק את הארץ לאזור יהודי וערבי ב-31 באוגוסט 1947.
בעצרת האו"ם, שנפתחה בספטמבר 1947, התקיים דיון ארוך ומפורט בתוכנית החלוקה, במסגרת ועדת משנה מיוחדת שהוקמה לצורך העניין. ועדה זו גם דנה באופן היישום של תוכנית החלוקה והחליטה להקים ועדה ביצועית מיוחדת שתגיע לארץ ישראל ותוציא אל הפועל את תוכנית החלוקה. ועדה זו, ששמה היה "ועדת ארץ-ישראל", אכן הוקמה ואיש האו"ם ראלף באנץ' מונה לעמוד בראש צוות המזכירות שלה.

ההיסטוריון יהודה ואלך תיאר כיצד "נציגי הסוכנות היהודית הצהירו כי הם רואים בצער את התוכנית לחלוקת הארץ, אך נענים לה למען השכנת שלום". חרף האופי המקוטע והמוגבל של השטח שהוקצה ליישוב היהודי בתוכנית החלוקה, קיבלו ההסתדרות הציונית העולמית והנהגת היישוב את התוכנית. דוד בן-גוריון הצהיר לפני ההצבעה: "איננו שוגים באשליות, אבל אל יאוש. עלינו היהודים, ובייחוד עלינו הציונים, אסורים שני דברים – אופטימיות קלה ופסימיות עקרה".

"נציגי הערבים הצהירו על התנגדותם להחלטה ואף הזהירו כי התנגדות זו עלולה להיות אלימה". ב-28 בנובמבר 1947 הזהיר שגריר מצרים באו"ם, יוסף היכל פאשה: "מיליון יהודים חיים בשלום במצרים (וביתר ארצות האסלאם) ונהנים מכל זכויות האזרח. בהחלט אין הם רוצים להגר לפלשתינה. אולם אם מדינה יהודית תיווצר אף אחד לא יוכל למנוע צרות. פרעות תפרוצנה בפלשתינה, תתפשטנה על כל ארצות ערב ותובלנה אולי למלחמה בין הגזעים. ...אם יחליטו האומות המאוחדות על חלוקת פלשתינה הן תשאנה באחריות לצרות חמורות ביותר ולטבח של מספר רב של יהודים". ממשלת בריטניה הודיעה לאו"ם כי "לא תתנגד לביצוע התוכנית אך היא עצמה לא תנקוט צעדים מעשיים כלשהם להגשמתה". לאחר זמן קצר, הודיעה ממשלת בריטניה כי שלטונה בארץ ישראל, יסתיים ב-15 במאי 1948.

== אירוע ההחלטה ==
נשיא העצרת, אוסוולדו ארניה מברזיל, אשר דחה את הדיון עד השגת הרוב, קרא את שמות המדינות בזו אחר זו לפי הא"ב האנגלי. ההצעה נתקבלה ברוב של יותר משני שלישים (הרוב הדרוש להחלטה מסוג זה): 33 קולות בעד, 13 נגד, 10 נמנעו, ומדינה אחת שנעדרה.

{|border="1""
|+ המדינות על פי הצבעתן באו"ם
|-
! בעד !! נגד !! נמנעו
|-
|
#
# אוקראינה
#
#
#
# ארצות הברית
#
# בלארוס
#
#
# ברית המועצות
#
#
#
# דרום אפריקה
#
#
# ונצואלה
#
#
#
#
#
# פולין
# הפיליפינים
#
# פרגוואי
#
#
#
#
# קנדה
#
||
# איראן
# אפגניסטן
#
#
# יוון
#
# מצרים
#
# עיראק
# ערב הסעודית
#
#
# תימן
||
#
# אתיופיה
#
#
#
# מקסיקו
# הרפובליקה הסינית
#
#אל סלוודור
#
|-
|colspan="3" align="center"| נעדרה: (אז "סיאם")
|}

==התגובות בארץ ישראל==
אנדרטה ליד מושב נחלים, המציינת את היריות הראשונות במלחמת העצמאות, אשר נורו אל שני אוטובוסים, והרגו 7 נוסעים בבוקר שלמחרת כ"ט בנובמבר
ריקודים עם היוודע ההחלטה בחצר בנייני המוסדות הלאומיים
ילדים ברחוב המלך ג'ורג' בירושלים חוגגים את ההחלטה
יהודים עולים על משוריינים בריטים
ההחלטה התקבלה ביישוב בשמחה רבה, בשל התמיכה המדינית והמשפטית שנתנה להקמת מדינה יהודית. לדיונים האזינו רבים, כאשר בכיכר דיזנגוף וליד קולנוע מוגרבי הותקנו רמקולים שהשמיעו את הדיונים לרבבות מאזינים, בעוד בכותל התקיימו תפילות, כולל תפילה מיוחדת שחיבר לכבוד האירוע הרב הרצוג. יהודים רקדו משמחה בחוצות הערים והיישובים בכל רחבי ארץ ישראל. גם בקהילות יהודיות בתפוצות ישראל חגגו רבים. ברומא התאספו לתפילת הודיה מול שער טיטוס, המקום המסמל את החורבן בארץ ישראל לאחר המרד הגדול, שאירע כאלפיים שנה קודם.

אחד התיאורים המרשימים להמתנה הדרוכה מצוי בספרו האוטוביוגרפי של עמוס עוז, "סיפור על אהבה וחושך":

על השמחה אחר היוודע תוצאות ההצבעה כתב:	

לעומת שמחת היהודים דחו הערבים לחלוטין את התוכנית. למחרת ההצבעה באו"ם פתחו הערבים הן במדינות ערב, והן בשטחי ארץ ישראל, במעשי איבה נגד קהילות יהודיות והיישוב, כאשר עוד ביום ההכרזה נרצחו שבעה יהודים, חלקם בדרך לירושלים וחלקם ביפו וכך פרצה מלחמת העצמאות.

==עיצוב הזיכרון==
רחוב כ"ט בנובמבר ב[[רמת השרון (2007)]]
בדרך כלל אין מציינים באופן מיוחד את יום כ"ט בנובמבר. קיימים מספר רחובות בערי ישראל בשם "כ"ט בנובמבר".
האנדרטה לציון 75 שנים להחלטת כ"ט בנובמבר, נתניה, בעיצובו של הפסל סם פיליפ

הרב יונה שטנצל פנה אל ראש הממשלה דוד בן-גוריון, ביוזמה שיום זה ייחגג בתאריך העברי ולא בתאריך הלועזי שנקבע על ידי הנוצרים. אולם, ראש הממשלה דחה את היוזמה באמצעות מזכיר הממשלה דוד מושין.

ועדת העורכים של העיתונים היומיים בישראל נוהגת לקיים ביום זה מפגש עדכון עם ראש הממשלה, שהפך ברבות השנים לכעין מסיבת עיתונאים פומבית.

בשנת 2014 אישרה ממשלת ישראל כי יתקיים יום ההוקרה לפצועי מערכות ישראל מדי שנה בי"ז בכסלו, התאריך העברי של 29 בנובמבר 1947. כמו כן, יצוין יום לציון היציאה והגירוש של היהודים מארצות ערב ומאיראן בכל שנה, ב-30 בנובמבר, למחרת ה-29 בנובמבר.

בשנת 2008 הוקם גן המנהיגים בראשון לציון. בכניסה לגן מונפים 33 דגליהן של המדינות אשר נציגיהן הצביעו בעד תוכנית החלוקה.

ב-29 בנובמבר 2022 נחנכה אנדרטה לציון 75 שנה לתוכנית החלוקה של האו"ם בעיצובו של הפסל סם פיליפ. האנדרטה הוצבה על גבעה מרכזית בעיר נתניה וניתן לראותה למרחק.

==ראו גם==
* פרעות עדן (1947) – תגובת מוסלמים מתושבי עדן (אז מדינת חסות בריטית) להחלטת האו"ם.
* פרעות חלב (1947)
* ועדת פיל
* הסכם סייקס–פיקו
* סם זמוריי

== לקריאה נוספת ==

* אלעד בן-דרור, הדרך לכ"ט בנובמבר: פרשת אונסקו"פ וראשית מעורבותו של האו"ם בסכסוך הערבי-ישראלי, יד יצחק בן-צבי, 2019
* רות גביזון (עורכת), שישים שנה להחלטת כ"ט בנובמבר 1947 : החלטת החלוקה והמחלוקת, מרכז מציל"ה, ירושלים 2009.

==קישורים חיצוניים==

*[http://www.knesset.gov.il/holidays/heb/29nov.htm על כ"ט בנובמבר והקלטת ההצבעה באו"ם] באתר הכנסת
*([http://www.knesset.gov.il/media/un_29_november56.wma קישור ישיר להקלטה])
*
*
* [https://youtu.be/aMHNMV2cBIY תוכנית החלוקה - ההצבעה באו"ם והתגובות בארץ], בארכיון הסרטונים של AP, נובמבר 1947
*[http://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDU700353659&presentorid=NLI_EDU&searchurl=http%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2Cפריט+מקור%26query%3Dlsr16%2Cexact%2Cפריט%2Bמקור%26query%3Dany%2Ccontains%2Cתוכנית%2Bהחלוקה%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10 תפילה להצלחת ההצבעה באו"ם], כתבה ב[http://web.nli.org.il/sites/NLIS/he/Education/Pages/default.aspx אתר חינוך] של הספרייה הלאומית
*[http://knesset.gov.il/process/docs/un181.htm נוסח החלטת האומות המאוחדות על הקמת המדינה העברית (תוכנית חלוקה)] באתר הכנסת
*
*
*
*
*אסתר אשכנזי, [http://toldot.cet.ac.il/movie1.aspx הדרך לכ"ט בנובמבר – שאלת ארץ ישראל 1945–1947], הרצאה מצולמת באתר תולדוט
*
*[http://www.amalnet.k12.il/activities/1947/ על החלטת כ"ט בנובמבר ויישומה], פעילות אינטראקטיבית, [http://www.amalnet.k12.il עמלנט]
* 
* דנה מסד, [https://youtu.be/BBR5rGnKCDk?t=29 ייצוגים של כ"ט בנובמבר בקולנוע ישראלי עלילתי], באתר האוניברסיטה הפתוחה, נובמבר 2017
* 
* 
*[https://catalog.archives.gov.il/publication/29-11-1947/ ארכיון החלטת האו"ם על חלוקת ארץ ישראל - כ"ט בנובמבר 1947] באתר ארכיון המדינה.
*[https://thebank.org.il/29-of-november/ כ"ט בנובמבר], באתר הבנק אוצר התיישבות היהודים
* אלון קדיש, [https://www.idf.il/media/ghfl3usg/%D7%9E%D7%AA%D7%99-%D7%94%D7%97%D7%9C%D7%94-%D7%9E%D7%9C%D7%97%D7%9E%D7%AA-%D7%94%D7%A2%D7%A6%D7%9E%D7%90%D7%95%D7%AA.pdf מתי החלה מלחמת העצמאות?], המחלקה להיסטוריה בצה"ל, 2022.
* זיוה שמיר, [https://www.zivashamir.com/post/%D7%A8%D7%95%D7%97-%D7%92%D7%93%D7%95%D7%9C%D7%94-%D7%97%D7%9C%D7%A4%D7%94 רוח גדולה חלפה...על שירו של אלתרמן  "ויהי ערב"]  לציון הכ"ט בנובמבר, [https://www.zivashamir.com באתר מב"ע], נובמבר 2023

==הערות שוליים==

קטגוריה:המנדט הבריטי: היסטוריה
קטגוריה:1947 בארץ ישראל
קטגוריה:מונחים וכינויים ביישוב
*
en:United Nations Partition Plan for Palestine#The vote